જવાબ : જો તમારી પત્નીને શરૂઆતમાં એક વાર ગર્ભ રહ્યો હોય તો બીજી વાર પણ ગર્ભ રહેવામાં કોઈ વિશેષ તકલીફ ન પડવી જોઈએ. ભૂતકાળમાં એક વાર ગર્ભપાત (અબૉર્શન) કરાવ્યો હોય તો ભવિષ્યમાં ગર્ભ ન રહે એ માન્યતા ખોટી છે. હા, ગર્ભપાત જો નિષ્ણાત વ્યક્તિ પાસે કરાવ્યો ન હોય તો ગરબડ થઈ શકે છે. તમે જે અબૉર્શન પિલનો સહારો લીધો હતો એ સંપૂર્ણપણે સેફ નથી. એનાથી ફલિત થયેલું ભ્રૂણ મૃત્યુ પામે છે, પરંતુ એના અવશેષો સંપૂર્ણપણે બહાર નીકળી જાય એવું ન પણ બને. અબૉર્શન દરમ્યાન યુટ્રસની યોગ્ય સફાઈ થઈ હોય એ જરૂરી છે, નહીંતર ઘણી વાર મૃત ભ્રૂણના અંશો અંદર રહી ગયા હોય તો એ સડે છે અને ઇન્ફેક્શન પેદા કરી શકે છે.